Pinetown gru-ongeluk: Trokbestuurder in hegtenis geneem | Maroela Media
Die bestuurder van die vragmotor wat Donderdagaand in vier volgelaaide minibustaxi's en nog 'n voertuig ingejaag het, is in hegtenis geneem. Minstens 27 mense is dood en 32 beseer in dié gru-ongeluk in Pinetown, KwaZulu-Natal. Klik hier vir meer 'n volledige berig oor die voorval en om foto's van die toneel te sien.
Kol. Vincent Mdunge, 'n polisiewoordvoerder, het Vrydag gesê die vragmotorbestuurder is in hegtenis geneem op aanklagte van strafbare manslag en roekelose en nalatige bestuur.
"Die oorsaak van die ongeluk word nog ondersoek. Ons kan dus nie in hierdie stadium enige gevolgtrekkings maak nie," het Mdunge gesê.
Die vragmotorbestuurder word by die Pinetown-polisiestasie aangehou. Zinhle Mngomezulu, van die KwaZulu-Natalse verkeersafdeling, het Donderdagaand gesê die wil voorkom of die vragmotor se remme onklaar geraak het. Die provinsie se LUR van vervoer, Willies Nchunu, het gesê die moontlikheid moet ook ondersoek word of die maatskappy waaraan die vragmotor behoort, aanspreeklik gehou kan word.
Dipuo Peters, die minister van vervoer, het 'n hoëvlak-ondersoek na die ongeluk van stapel gestuur en gaan vandag(Vrydag) die toneel besoek.
Ondersoek na duur Vrystaatse webwerf byna klaar
Hulle wil seker kyk of die vragmotor aan n blanke behoort sodat hy vir als verantwoordlelik gehou kan word en die drywer sal natuurlik skotvry afkom.